[pic] | EURÓPAI BIZOTTSÁG |

Brüsszel, 2011.2.28.

COM(2011) 101 végleges

2008/0098 (COD)

A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja értelmében

az építési termékek forgalmazására vonatkozó harmonizált feltételek megállapításáról szóló EURÓPAI PARLAMENTI ÉS TANÁCSI RENDELETJAVASLATRA vonatkozó tanácsi állásponthoz fűzött európai parlamenti módosításokról

2008/0098 (COD)

A BIZOTTSÁG VÉLEMÉNYEaz Európai Unió működéséről szóló szerződés 294. cikke (7) bekezdésének c) pontja értelmében

az építési termékek forgalmazására vonatkozó harmonizált feltételek megállapításáról szóló EURÓPAI PARLAMENTI ÉS TANÁCSI RENDELETJAVASLATRA vonatkozó tanácsi állásponthoz fűzött európai parlamenti módosításokról

1. ELőZMÉNYEK

A javaslat megküldése a Parlamentnek és a Tanácsnak: 2008. május 23.

A Parlament véleménye (első olvasat): 2009. április 24.

Az Európai Gazdasági és Szociális Bizottság véleménye: 2009. február 25.

A Tanács álláspontja elfogadásának időpontja: 2010. szeptember 13.

A második olvasatban született kompromisszumos szöveg COREPER általi elfogadása: 2010. december 8.

A Parlament véleménye (második olvasat): 2011. január 18.

2. A javaslat célja

A Bizottság javaslata a 89/106/EGK tanácsi irányelvet (a továbbiakban: építési termékekről szóló irányelv) rendelettel szándékozik felváltani annak érdekében, hogy pontosabban meghatározza e közösségi jogszabály céljait, és végrehajtását egyszerűbbé és hatékonyabbá tegye. A javaslat a jobb szabályozásra irányuló kezdeményezés részeként egyszerűsíteni kívánja az építési termékekről szóló irányelven alapuló jelenlegi rendszert, és ezért mindenekelőtt egyszerűsített eljárásokat vezet be, hogy csökkentse a vállalatokra és különösen a kkv-kra háruló költségeket; emellett pontosítani kívánja az alapvető fogalmakat és a CE-jelölés használatát; továbbá növelni szeretné a rendszer egészének hitelességét azáltal, hogy új és szigorúbb kritériumokat ír elő az építési termékek teljesítményállandóságának értékelésében és ellenőrzésében részt vevő testületek kijelölésére.

3. A bizottság véleménye az Európai Parlament módosításairól

Az Európai Parlament 2011. január 18-i, második olvasatban elfogadott véleménye közelítette a tanácsi álláspontot a Bizottság javaslatához a következők vonatkozásában: a veszélyes anyagok kezelésének pontosítása a REACH rendelet összefüggésében, az építésitermék-információs kapcsolattartó pontok független tevékenységének biztosítása, valamint szélesebb körű lehetőségek a teljesítménynyilatkozatok digitális benyújtására.

A Parlament álláspontja a 2010. december 7-én megtartott háromoldalú egyeztetésen kialakult, majd a Tanács által 2010. december 8-án tárgyalt és jóváhagyott kompromisszum eredménye.

4. Következtetés

A Bizottság elfogadja a Tanács és az Európai Parlament fent említett kompromisszumos szövege szerinti, az Európai Parlament által második olvasatban megszavazott valamennyi módosítást. A Bizottság emellett benyújtja a mellékelt nyilatkozatot az Európai Parlament és a Tanács számára kifogás emelésére rendelkezésre álló határidőre vonatkozóan.

Melléklet: A Bizottság nyilatkozata az Európai Parlament és a Tanács számára kifogás emelésére rendelkezésre álló határidőre vonatkozóan

A Bizottság emlékeztet a közös megegyezés tervezetében meghatározott elvre, melynek értelmében a kifogás emelésére rendelkezésre álló határidő két hónap, amely további két hónappal meghosszabbítható. Jelen esetben a Bizottság úgy véli, hogy nem állnak fenn olyan különleges körülmények, amelyek indokolnák az ettől az elvtől való eltérést. A Bizottság sajnálatát fejezi ki amiatt, hogy a közös megegyezés tervezetében megállapított elv nem került betartásra, és hangsúlyozza, hogy a jelen eset nem tekinthető precedensnek.